turjo4nis/wikipedia-bn-dump-20250701 huggingface dataset:
গজা

গজা এক প্রকারের শুকনা মিষ্টি। একে মুরালি / খুরমা / আঙ্গুলী নামেও পরিচিত। এটি বিভিন্ন আকৃতির হয়ে থাকে। সাধারণ মিষ্টি থেকে আকারে দীর্ঘ হয়ে থাকে বিধায় একে গজা বলে। ময়দা বেলে নিয়ে ভাঁজ করে তেলে ভেঁজে অতঃপর উত্তপ্ত চিনির শিরায় (তরলীকৃত চিনি) ডুবিয়ে এটি প্রস্তুত করা হয়। দামে কম এবং সুস্বাদু বিধায় গজা গ্রামে-গঞ্জে জনপ্রিয়। আঙ্গুলের আকৃতির গজা ছোট-বড় নানা আকারের হয়ে থাকে। আবার ময়দার খামিরকে নানাভাবে আকারে সাজিয়ে বিভিন্ন আকারের গজা প্রস্তুত করা হয়। বাংলাদেশ ও ভারতের কলকাতায় মিষ্টি গজা বিখ্যাত।

উপকরণ
গজা তৈরির উপকরণের মধ্যে রয়েছে ময়দা, চিনি, গুঁড়ো দুধ, লবণ ও সয়াবিন তেল।

চিত্রশালা

তথ্যসূত্র

বহিঃসংযোগ

বাংলাদেশী মিষ্টান্ন
বাংলাদেশী রন্ধনশৈলী
বাংলার মিষ্টি
কালোজাম

কালোজাম বা গুলাব জামুন () দক্ষিণ এশিয়ার, বাংলাদেশ, ভারত, পাকিস্তান, নেপাল এর একটি জনপ্রিয় মিষ্টি খাদ্য। কালচে-লাল রঙের মিষ্টি; যা ময়দার গোলায় চিনি, ছানা ও মাওয়া মিশিয়ে ঘিয়ে ভেজে সিরায় জ্বাল দিয়ে বানানো হয়। এই মিষ্টি মূল প্রক্রিয়ায় রয়েছে তেলে ভাজা ও সিরাপের মাঝে ভিজিয়ে রাখা। কালোজাম তৈরির উপকরণের মাঝে রয়েছে গুঁড়ো দুধ, তরল দুধ, বেকিং পাউডার, মাওয়া, তেল, পানি, এলাচ গুঁড়ো, কেশার, চিনি। ভূট্টার আটা কালোজাম  বানানো জন্য খুব দরকার।  মাওয়া দুই রকোমের হয় সাদা আর সবুজ মাওয়া। 
কালোজাম তৈরির জন্য সবুজ মাওয়া দরকার হয়। কালোজাম এবং গুলাব জাম তৈরির বিধি দুটো হুবুহু এক। কালোজাম বেশি সময় তেলে ভাজতে হয়, কালো করার জন্য। কালোজাম মিশ্রণ তৈরি করার সময়ে চিনি ব্যবহার করা হোয় । চিনি caramalised হয়ে কালা রঙ তৈরী করে কলোজামের ।

ইতিহাস
কালোজাম এসেছে একরকম আরবিও মিষ্টি নাম "লৌকোমাদেস" (Loukoumades) থেকে, এই মিষ্টি মোঘল-আমলে খুব জনপ্রিয় ছিল। মাঝে মাঝে সিরাপ ব্যবহার করা হত। এই মিষ্টির কদর সুদূর তুর্কি পর্যন্ত চলে গিয়েছে।

প্রচলিত সামাজিক রীতিনীতি 
আজকের দিনে বিভিন্নরকম উৎসব ও উদ্‌যাপন যেমন - বিয়ে, ঈদ, পূজা-পার্বণ, দিওয়ালির ভোজ উৎসবে মিষ্টি হিসেবে কালোজাম দেয়া হয়। কালোজাম বিভিন্ন রকমের রয়েছে এবং সব ধরনের কালোজাম স্বতন্ত্র স্বাদযুক্ত।

বহিঃসংযোগ 

 Gulab Jamun recipe 
 Gulab Jamun-The most Popular Sweet in India

বাংলার মিষ্টি
ভারতীয় মিষ্টান্ন
উত্তরপ্রদেশী রন্ধনশৈলী
বিহারি রন্ধনশৈলী
শ্রীলঙ্কীয় রন্ধনশৈলী
পাকিস্তানি মিষ্টান্ন
নেপালি রন্ধনশৈলী
পাঞ্জাবি রন্ধনশৈলী
সিন্ধি রন্ধনশৈলী
পশতু রন্ধনশৈলী
বেলুচি রন্ধনশৈলী
কাশ্মীরি রন্ধনশৈলী
মৌরিশিয় রন্ধনশৈলী
বাংলাদেশী মিষ্টান্ন
পনিরের পদ
ডুবোতেলে ভাজা খাবার
ভারতীয় রন্ধনশৈলী
সীতাভোগ

সীতাভোগ বাংলার এক সুপ্রসিদ্ধ মিষ্টান্ন। এটা অনেকটা বাসমতী চালের ভাতের মত দেখতে হয়। বর্ধমানের সীতাভোগ অতি বিখ্যাত।

উৎপত্তি 

১৯০৪ সালে বড়লাট জর্জ ন্যাথানিয়েল কার্জন বর্ধমানের জমিদার বিজয়চাঁদ মহতাবকে মহারাজা খেতাব দিতে বর্ধমান ভ্রমণ করেন। কার্জনের বর্ধমান আগমনকে স্মরণীয় করে রাখতে বিজয়চাঁদ মহতাব বর্ধমানের জনৈক মিষ্টি প্রস্তুতকারক ভৈরবচন্দ্র নাগকে একটি বিশেষ মিষ্টি প্রস্তুত করতে বলেন। ভৈরবচন্দ্র নাগ সীতাভোগ ও বর্ধমানের অপর বিখ্যাত মিষ্টান্ন মিহিদানা তৈরী করেন। কথিত আছে যে কার্জন সীতাভোগ খেয়ে এতটাই প্রীত হয়েছিলেন যে সমস্ত সরকারি অনুষ্ঠানে তিনি সীতাভোগ পরিবেশন করা বাধ্যতামূলক করেন।

প্রণালী 
সীতাভোগের প্রধান উপাদান সীতাসের প্রজাতির গোবিন্দভোগ চাল। কথিত আছে যে সীতাসের প্রজাতির গোবিন্দভোগ চাল থেকে প্রস্তুত হওয়ার কারণেই সীতাভোগের একটি নিজস্ব স্বাদ ও সুগন্ধ হয়। উক্ত সীতাসের বর্ধমান জেলার এক বিশেষ অঞ্চলেই উৎপাদিত হয়। এই চাল গুঁড়ো করে তাতে ১:৪ অনুপাতে ছানা মিশিয়ে পরিমাণমত দুধ দিয়ে মাখা হয়। তারপর একটি বাসমতী চালের আকৃতির মত ছিদ্রযুক্ত পিতলের পাত্র থেকে উক্ত মিশ্রণকে গরম চিনির রসে ফেলা হয়। এর ফলে সীতাভোগ বাসমতীর চালের ভাতের মত দেখতে লম্বা সরু সরু দানাযুক্ত হয়। এর সাথে ছোট ছোট গোলাপজাম এবং কখনো কখনো কাজুবাদাম ও কিশমিশ মিশিয়ে পরিবেশন করা হয়।

জনপ্রিয়তা 
বিখ্যাত কৌতুকাভিনেতা নবদ্বীপ হালদারের কৌতুকগীতি শরীরটা আজ বেজায় খারাপ-এ তিনি গেয়েছেন

আরও দেখুন 
 মিহিদানা

তথ্যসূত্র

মিষ্টান্ন
মিষ্টি
পশ্চিমবঙ্গের মিষ্টান্ন
পশ্চিমবঙ্গের ভৌগোলিক নির্দেশক
বাংলার মিষ্টি
ভারতীয় মিষ্টান্ন
মিহিদানা

মিহিদানা বাংলার এক সুপ্রসিদ্ধ মিষ্টান্ন। বর্ধমানের মিহিদানা অতি বিখ্যাত।১৮৯৮ সাল নাগদ এই মিহিদানা  পশ্চিমবঙ্গে খাস নামে পরিচিত ছিল।  মিহিদানা ভারতের ঐতিহ্যবাহী মিষ্টান্ন হিসেবে স্বীকৃত। মিহিদানার পেটেন্ট আইনিভাবে পশ্চিমবঙ্গ সরকারকে প্রদান করা হয়েছে। কলকাতার নেতাজি সুভাষচন্দ্র বসু আন্তর্জাতিক বিমানবন্দরের বিশ্ব বাংলা শোরুমে পশ্চিমবঙ্গের সংস্কৃতির অঙ্গ হিসেবে মিহিদানাকে তুলে ধরা হয়েছে।

উৎপত্তি 

১৯০৪ সালে বড়লাট জর্জ ন্যাথানিয়েল কার্জন বর্ধমানের জমিদার বিজয়চাঁদ মহতাবকে মহারাজা খেতাব দিতে বর্ধমান ভ্রমণ করেন। কার্জনের বর্ধমান আগমনকে স্মরণীয় করে রাখতে বিজয়চাঁদ মহতাব বর্ধমানের জনৈক মিষ্টি প্রস্তুতকারক ভৈরবচন্দ্র নাগকে একটি বিশেষ মিষ্টি প্রস্তুত করতে বলেন। ভৈরবচন্দ্র নাগ মিহিদানা ও বর্ধমানের অপর বিখ্যাত মিষ্টান্ন সীতাভোগ তৈরী করেন।

প্রণালী 
মিহিদানার প্রধান উপাদান চাল। মিহিদানা প্রস্তুতিতে সাধারণত গোবিন্দভোগ চাল, কামিনীভোগ অথবা বাসমতী চাল ব্যবহার করা হয়। চাল গুঁড়ো (যাকে স্থানীয়ভাবে সবেদা বলা হয়) করে তার সাথে বেসন, ঘি, চিনি এবং জাফরান মেশানো হয়। তারপর জল মিশিয়ে ঈষৎ পীতাভ একটি থকথকে মিশ্রণ তৈরী করা হয়। একটি ছিদ্রযুক্ত পেতলের পাত্র থেকে উক্ত মিশ্রণ কড়াইতে ফুটন্ত গাওয়া ঘিতে ফেলা হয়। তারপর দানাগুলি কড়া করে ভেজে ছাঁকনি দিয়ে ছেঁকে তুলে চিনির রসে রাখা হয়।

জনপ্রিয়তা 

সুকুমার রায়ের কিশোর সাহিত্যে পাগলা দাশুর গল্পে মিহিদানার উল্লেখ আছে। বিখ্যাত কৌতুকাভিনেতা নবদ্বীপ হালদারের কৌতুকগীতি শরীরটা আজ বেজায় খারাপ-এ তিনি গেয়েছেন-রজনীকান্ত সেন ১৯০৫ খ্রিষ্টাব্দে প্রকাশিত কল্যাণী কাব্যগ্রন্থের ঔদারিক গানে বাংলার বিভিন্ন প্রকার মিষ্টান্নের উল্লেখ করেছেন।  ঔদারিক গানে মিহিদানার উল্লেখ পাওয়া যায়-

আরও দেখুন 
 বোঁদে
 সীতাভোগ

তথ্যসূত্র 

বাংলার মিষ্টি
পশ্চিমবঙ্গের মিষ্টান্ন
পশ্চিমবঙ্গের ভৌগোলিক নির্দেশক
ভারতীয় মিষ্টান্ন
কমলাভোগ

মাদারিহাটের কমলাভোগ বাংলার মিষ্টির মধ্যে অন্যতম মিষ্টি। রসগোল্লার থেকে আকারে সামান্য বড়ো হয়। কমলাভোগ নামের কারণ এই মিষ্টিতেও কমলালেবু ব্যবহার করা হয়। পশ্চিমবঙ্গের প্রচলিত ফল মিশিয়ে বা ফলকেও ছানার সাথে ব্যবহার করে যে সকল মিষ্টি তৈরী করা হয় তাদের মধ্যে কমলাভোগের সমাদর আছে। পশ্চিমবঙ্গের উত্তরে ডুয়ার্স এবং তরাই অঞ্চল থেকে এই মিষ্টির পথ চলা। কলকাতার ভীমচন্দ্র নাগ রস জাতীয় মিষ্টির মধ্যে কমলাভোগের সুনাম আছে। জিআই ট্যাগের জন্য কমলাভোগের নাম উঠেছে।

ইতিহাস 

মাদারিহাট বাসস্টান্ডের মিষ্টি ব্যবসায়ী ননী পাল এই মিষ্টির স্রষ্টা। ননী পালের মিষ্টির দোকান ৮০ বছরেরও পুরনো হলেও এই মিষ্টিকে তারা ৫০ বছর ধরে তৈরী করছেন। জলদাপাড়া অভয়ারন্য বা হলঙ লজে এসে পর্যকদের মূল আকর্ষণ থাকে এই কমলাভোগ।

প্রস্তুত প্রণালী 
মূলত ছানা, কমলালেবু (খোসা ও রস), ও চিনি দিয়ে তৈরি করা হয়।

ছানা তৈরী করার সময় কমলালেবুর খোসা দিয়ে দুধ ফোটানো হয়। এরপর সেই ছানা মসৃন করে বেটে নিয়ে কমলালেবুর রস দিয়ে দেওয়া হয়। সেই ছানাকে গোলাকার মন্ড করে নিয়ে মিষ্টির সিরাতে জ্বাল দেওয়া হয়। এরপর কিছুক্ষণ জ্বাল দিয়ে ঢেকে রেখে ঠান্ডা করে নিয়ে ঠান্ডা অবস্থায় পরিবেশন করা হয়। উপরে লবঙ্গ ও কেশরও কখনো কখনো দেওয়া হয়।

জনপ্রিয়তা 
উত্তরবঙ্গ ভ্রমণে যাওয়া পর্যটকের কাছে এই মিষ্টির সমাদর খুবই। শর্মিষ্ঠা মুখোপাধ্যায় এই মিষ্টি খেয়ে খুব প্রশংসা করেছেন এবং প্রস্তুতকারকদের জি আই ট্যাগের জন্য দিল্লিতে সব রকম সাহায্যের আশ্বাস দিয়েছেন। মাদারিহাটের গ্রন্থাগারিক কমলাভোগের জনপ্রিয়তার কথা বলেন। পশ্চিমবঙ্গের রাজ্যমন্ত্রী অরূপ বিশ্বাসও এই মিষ্টির সুনাম করেছেন।

আরও দেখুন 
 রসগোল্লা
 রসমালাই
 রাজভোগ
 রসমঞ্জরী

তথ্যসূত্র 

বাংলার মিষ্টি
ল্যাংচা

ল্যাংচা এক রকমের রসের মিষ্টি। এর রঙ হয় কালচে বাদামী। পশ্চিমবঙ্গের শক্তিগড়ের ল্যাংচা বিখ্যাত।

উৎপত্তি 
ল্যাংচার উৎপত্তি ও নামকরণ নিয়ে মতভেদ আছে। বিশিষ্ট সাহিত্যিক নারায়ণ সান্যালের রূপমঞ্জরী উপন্যাসে বর্ণিত কাহিনীকে প্রামাণ্য ধরে সাংবাদিক গৌতম ধনী কৃষ্ণনগর ও বর্ধমানের রাজ পরিবারের বৈবাহিক সম্পর্কের মধ্যে ল্যাংচার উৎপত্তির ইতিহাস খোঁজার করার চেষ্টা করেছেন।

একজন মহারাজা/জমিদার বর্ধমানের কোনো মিষ্টান্ন কারিগর কে বলেন যে তিনি ভাজা মিষ্টি খেতে চান, আর তখন সেই তাড়াতাড়ি করে সেই কারিগর ওনাকে একরকম ভাজা মিষ্টি বানিয়ে দেন এবং সেটি খুবই সুস্বাদু হয়,যিনি ওই ভাজা মিষ্টি তৈরি করে ছিলেন তিনি ল‍্যাংড়া ছিলেন, ওনার নাম অনুসারে ওই মিষ্টির নাম হয় ল‍্যাংচা।

তথ্যসূত্র

বাংলাদেশের খাদ্য
মিষ্টান্ন
মিষ্টি
বাংলাদেশী মিষ্টান্ন
বাংলাদেশী রন্ধনশৈলী
বাংলার মিষ্টি
পশ্চিমবঙ্গের মিষ্টান্ন
ভারতীয় মিষ্টান্ন
অমৃতি

অমৃতি বা অমৃত্তি বা আমিত্তি আমিরতি হচ্ছে ভারতীয় উপমহাদেশে উদ্ভুত একটি মিষ্ঠান্ন। এটি কিছুটা জিলিপির মত দেখতে খাবার তবে এর রঙ সাধারণত লাল বা কমলা হয় এবং এটা খেতেও জিলাপির থেকে আলাদা হয়। এটি তৈরি হয় অড়হর ডাল ভিজিয়ে বেটে সেটি ভেজে। কোথাও কোথাও একে আমিত্তি পিঠা হিসাবেও আখ্যায়িত করা হয়। এটি একটি শুকনা মিষ্টি যাতে দুধের ছানা ব্যবহার করা হয় না। এটি একটি জনপ্রিয় মিষ্টি খাদ্য, কারণ এটি যেমন সুস্বাদু তেমনি দামে কম। সাধারণত: ঘরে-বাড়িতে এটি তৈরী করা হয় না, দোকানে বাণিজ্যিকভাবে তৈরী করা হয়।

প্রস্তুত প্রণালী 
এটি মূলত ছানা দিয়ে তৈরি হয়। অমৃতি বানানোর উপাদান হলো ছানা, সুজি, বেকিং পাউডা, তেল, চিনি, জল।

পরিবেশন 
আমিত্তি বাংলাদেশের একটি জনপ্রিয় ইফতার আইটেম। সিলেটি ইফতারির একটি বিশেষত্ব হচ্ছে এই মিষ্টান্নটি যা কোনো ধরনের ফুড কালার ছাড়াই তৈরি করা হয়। অনুষ্ঠান ও মুসলমানদের মিলাদ মাহফিলের শেষে তাবারুক হিসাবে জিলিপি ও অমৃতি বিতরণ যুগ যুগ ধরে চলে আসছে।

ভারতে, এই মিষ্ঠান্নটি খাবারের সময়ও পরিবেশন করা হয় যা বিবাহ ও বিভিন্ন উৎসবেও জনপ্রিয়। বিশেষ করে, উত্তর প্রদেশের গোরক্ষপুর আমিত্তির জন্য বিখ্যাত। এটি দইয়ের সাথেও খাওয়া হয়।

তথ্যসূত্র

বহিঃসংযোগ 

বাংলাদেশের খাদ্য
মিষ্টান্ন
মিষ্টি
বাংলাদেশী মিষ্টান্ন
বাংলাদেশী রন্ধনশৈলী
ভারতীয় মিষ্টান্ন
পাকিস্তানি মিষ্টান্ন
রূপচান্দা

রূপচান্দা () এক প্রকারের মাছ। চ্যাপ্টাকৃতির এই মাছটি সামুদ্রিক, অর্থাৎ সাগর, মহাসাগর বা সমুদ্রউপকুল পাওয়া যায়। রুপচাঁদা ব্র্যামিদে পরিবারের অন্তর্গত পারসিফর্ম জাতের মাছ। বর্তমানে এ মাছের ৭ গণের ২০ টি প্রজাতি 
রয়েছে।

বিতরণ  
এই মাছ বিশ্বব্যাপী আটলান্টিক, ভারতীয় এবং প্রশান্ত মহাসাগরগুলির পাশাপাশি নরওয়েজিয়ান, ভূমধ্যসাগর এবং জাপান সাগর সহ অসংখ্য সমুদ্রগুলিতে পাওয়া যায়।   প্রায় সমস্ত প্রজাতি উচ্চ সমুদ্রের সন্ধান করতে পারে।

তথ্যসূত্র 

সামুদ্রিক মাছ
ফার্মিয়াম

ফার্মিয়াম পর্যায় সারণীর ১০০তম মৌলিক পদার্থ। এই মৌল অ্যাক্টিনাইড শ্রেণীর আওয়াতাভুক্ত।

মৌলিক পদার্থ
অ্যাক্টিনাইড
ফার্মিয়াম
মেন্ডেলেভিয়াম

মেন্ডেলেভিয়াম (ইংরেজি: Mendelevium) পর্যায় সারণীর ১০১তম মৌলিক পদার্থ। মেন্ডেলেভিয়াম এর আণবিক সংকেত Md।

মৌলিক পদার্থ
অ্যাক্টিনাইড
নোবেলিয়াম

নোবেলিয়াম (ইংরেজি: Nobelium) পর্যায় সারণীর ১০২তম মৌলিক পদার্থ। নোবেলিয়াম এর আণবিক সংকেত No।নোবেলিয়াম ১৯২৫ সালে বেলজিয়ান পদার্থবিজ্ঞানী জিউর্জ হোস্টেন এবং ইউক্লিড বুজের দ্বারা আবিষ্কৃত হয়েছিল। এর নাম নোবেল পুরস্কারপ্রাপ্ত বইয়ের শ্রেণীতে অন্তর্ভুক্ত করা হয়েছে, কারণ এই আবিষ্কৃতি পদার্থবিজ্ঞানে অবদানের জন্য অনেকগুলি মাপদণ্ড আধারে হয়েছে। নোবেলিয়ামটি সংকীর্ণ যুগে উত্তর আমেরিকা এবং ইউরোপে একটি গুরুত্বপূর্ণ পরিবর্তন আনে, সহজে ঢুকতে এবং বাহুবল হয়ে উঠতে।

নোবেলিয়াম, যা একটি মৌলতাত্ত্বিক পদার্থ, কেবল কাছাকাছি মৌলদের সাথে তার বৈদ্যুতিন সংযোগের জন্য সুপারিশীল। এটি একটি স্বর্ণমূলক দত্তক যা তার আমদানি দিয়ে আলো ছড়াতে সক্ষম। এটি হাইলাইট করা হয়েছে কিভাবে এটি সহজে প্রযুক্তি প্রদান করে এবং সোনার সাদা চক্ষুর জন্য একটি উত্কৃষ্ট আপটিকাল ক্যামেরার ক্ষেত্রে ব্যবহার হয়েছে। এর মাধ্যমে আমরা সূর্যের কাছে অবস্থান নেওয়া গভীর মহাকাশে তথ্য সংগ্রহ করতে সক্ষম হয়েছি।

মৌলিক পদার্থ
অ্যাক্টিনাইড
লরেনসিয়াম

লরেনসিয়াম পর্যায় সারণীর ১০৩ নম্বর মৌল। এই মৌলটি তেজষ্ক্রিয় প্রকৃতির প্রতিক Lr।

মৌলিক পদার্থ
অ্যাক্টিনাইড
অবস্থান্তর ধাতু
রাদারফোর্ডিয়াম

রাদারফোর্ডিয়াম (ইংরেজি: Rutherfordium) পর্যায় সারণীর ১০৪তম মৌলিক পদার্থ। রাদারফোর্ডিয়াম এর আণবিক সংকেত Rf।

মৌলিক পদার্থ
অবস্থান্তর ধাতু
সিবর্গিয়াম

সিবর্গিয়াম একটি কৃত্রিম মৌলিক পদার্থ, যার প্রতীক Sg এবং পারমাণবিক সংখ্যা ১০৬। মার্কিন পারমাণবিক রসায়নবিদ গ্লেন থিওডোর সিবর্গের নামে এই মৌলিক পদার্থটির নামকরণ করা হয়েছে। এটির সবচেয়ে স্থিতিশীল সমস্থানিক ২৬৯Sg, যার অর্ধায়ু ৩.১ মিনিট। ১৯৭৪ সালে সিবর্গিয়ামের কয়েকটি পরমাণু সোভিয়েত ইউনিয়ন ও মার্কিন যুক্তরাষ্ট্রের গবেষণাগারে প্রস্তুত করা হয়। ফলে কোন দেশ আগে তৈরি করেছে এবং এই মৌলটির কী নাম দেওয়া হবে এই নিয়ে সোভিয়েত ও মার্কিন বিজ্ঞানীদের মধ্যে বিতর্কের সৃষ্টি হয়। পরবর্তীতে ১৯৯৭ সালে আন্তর্জাতিক বিশুদ্ধ ও ফলিত রসায়ন সংস্থা (ইন্টারন্যাশনাল ইউনিয়ন অব পিওর অ্যান্ড অ্যাপ্লাইড কেমিস্ট্রি, আইইউপিএসি) এই মৌলটির আনুষ্ঠানিক নাম দেন 'সিবর্গিয়াম'। এটি এ পর্যন্ত দুইটি মৌলিক পদার্থের একটি, যেগুলি নামকরণের সময় জীবিত কোনও ব্যক্তির নামে নামকরণ করা হয়। অন্যটি হল ওগানেসন (পারমাণবিক সংখ্যা ১১৮)।

তথ্যসূত্র

মৌলিক পদার্থ
অবস্থান্তর ধাতু
বোহরিয়াম

বোহরিয়াম একটি রাসায়নিক উপাদান, যার প্রতীক Bh এবং পারমাণবিক সংখ্যা ১০৭। এটি ডেনিশ পদার্থবিজ্ঞানী নিলস বোর এর নামানুসারে নামকরণ করা হয়। এটি একটি কৃত্রিম উপাদান (পরীক্ষাগারে তৈরি করা যেতে পারে কিন্তু প্রকৃতিতে পাওয়া যায় না এমন উপাদান) এবং তেজস্ক্রিয় পদার্থ। সবচেয়ে পরিচিত স্থিতিশীল আইসোটোপ, ২৭০Bh যার প্রায় ৬১ সেকেন্ডের একটি অর্ধায়ু রয়েছে।

তথ্যসূত্র

মৌলিক পদার্থ
অবস্থান্তর ধাতু
ডার্মস্টাটিয়াম

ডার্মস্টেটিয়াম একটি রাসায়নিক উপাদান যার সংকেত Ds এবং পারমাণবিক সংখ্যা ১১০। এটি একটি অত্যন্ত তেজস্ক্রিয় কৃত্রিম উপাদান। ডার্মস্টেটিয়াম ১৯৯৪ সালে জার্মানির ডার্মস্টেট শহরের কাছে জিএসআই হেল্মহোলৎজ সেন্টার ফর হেভি আয়ন রিসার্চ-এ উদ্ভাবিত হয়। ডার্মস্টেট শহরের নামেই এই পদার্থের নামকরণ করা হয় ডার্মস্টেটিয়াম।

উদ্ভাবন
শিগুর্ড হফমানের তত্ত্বাবধানে পিটার আর্মব্রাস্টার ও গটফ্রিট মুনজেনবের্গ জার্মানির ডার্মস্টেট শহরের কাছে জিএসআই হেল্মহোলৎজ সেন্টার ফর হেভি আয়ন রিসার্চ-এ ১৯৯৪ সালে প্রথম ডার্মস্টেটিয়াম উদ্ভাবন করেন।

তথ্যসূত্র

মৌলিক পদার্থ
অবস্থান্তর ধাতু
কোপার্নিসিয়াম

কোপার্নিসিয়াম একটি রাসায়নিক উপাদান যার প্রতীক Cn এবং পারমাণবিক সংখ্যা ১১২। এটি একটি অত্যন্ত তেজস্ক্রিয় কৃত্রিম উপাদান যা শুধু পরীক্ষাগারে তৈরি করা যেতে পারে। এর আইসোটোপ কোপার্নিসিয়াম-২৮৫ এর অর্ধেক জীবন প্রায় ২৯ সেকেন্ড। ১৯৯৬ সালে জার্মানির ডার্মস্টাটে জিএসআই হেল্মহলৎজ সেন্টারে ভারী আয়ন গবেষণা করতে গিয়ে কোপার্নিসিয়াম আবিষ্কার করা হয়। জ্যোতির্বিদ নিকোলাস কোপার্নিকাসের নামানুসারে এর নামকরণ করা হয়।

ইতিহাস

আবিষ্কার
কোপার্নিসিয়াম প্রথম আবিষ্কৃত হয় ১৯৯৬ সালের ৯ই ফেব্রুয়ারি। জার্মানির ডার্মস্টাটের গেসেলশাফ্‌ট ফার শোয়ারিয়নেনফরশাং (জিএসআই) গবেষণাগারে সিগুর্ড হফমান, ভিক্টর নিনভ ও অন্যান্যরা মিলে এটি আবিষ্কার করেন।

নামকরণ
জিএসআই দলের আবিষ্কারের কথা জানার পর আইইউপিএসি থেকে তাদের এই ১১২তম মৌলিক পদার্থের একটি স্থায়ী নাম প্রদান করতে বলা হয়। ২০০৯ সালের ১৪ই জুলাই তারা জ্যোতির্বিদ নিকোলাস কোপার্নিকাসের নামানুসারে এই পদার্থের নাম কোপার্নিসিয়াম এবং প্রতীক হিসেবে Cp গ্রহণের প্রস্তাব দেয়।

তথ্যসূত্র

মৌলিক পদার্থ
অবস্থান্তর ধাতু
নিউক্লীয় পদার্থবিজ্ঞান
নিহোনিয়াম

নিহোনিয়াম (ইংরেজি: Nihonium) পর্যায় সারণীর ১১৩তম মৌলিক পদার্থ। ইউনুনট্রিয়াম এর আণবিক সংকেত Nh। নিহোনিয়াম পরমাণুটি ২০১৬ সালে আবিষ্কার করা হয় এবং নামকরণ করা হয়। এর যোজনী ৩।

তথ্যসূত্র

তথ্যসূত্র

মৌলিক পদার্থ
মস্কোভিয়াম

মস্কোভিয়াম (ইংরেজি: Moscovium) পর্যায় সারণীর ১১৫তম মৌলিক পদার্থ। মস্কোভিয়াম এর আণবিক সংকেত Mc। এই নাম নিরধারনের আগে একে ইউনুনপেন্টিয়াম (ইংরেজি: ununpentium) (সংকেত Uup) বলা হত।

মৌলিক পদার্থ
টেনেসিন

ইউনুনসেপ্টিয়াম (ইংরেজি: Ununseptium) পর্যায় সারণীর ১১৭তম মৌলিক পদার্থ। ইউনুনসেপ্টিয়াম এর আণবিক সংকেত 'Uus'।

মৌলিক পদার্থ
হ্যালোজেন
সোনার কেল্লা (উপন্যাস)

সোনার কেল্লা সত্যজিৎ রায়ের একটি গোয়েন্দা উপন্যাস, যা পরবর্তীকালে চলচ্চিত্র রূপ দেয়া হয়। ফেলুদা সিরিজের এই উপন্যাসটি ১৯৭১ সালে (১৩৭৮ বঙ্গাব্দ) শারদীয়া দেশ পত্রিকায় প্রথম প্রকাশিত হয়। পরে আনন্দ পাবলিশার্স প্রাঃ লিঃ ১৯৭১ সালে ডিসেম্বর মাসে ৮৬ পৃষ্ঠার  গ্রন্থাগারে প্রকাশ করে। বইটির প্রচ্ছদ ও অলংকরণ করেন সত্যজিৎ রায় স্বয়ং। সোনার কেল্লায় লালমোহন বাবু'র(জটায়ু) চরিত্র প্রথম আত্মপ্রকাশ করে।

সত্যজিৎ রায়ের চলচ্চিত্রে ফেলুদা কাহিনীর অন্যতম ভূমিকা আছে। গুপী গাইন বাঘা বাইন ছায়াছবি বানানোর সময় জয়সলমীরে তোলা হাল্লা রাজার দুর্গ হয়ে ওঠে সোনার কেল্লা। সোনার কেল্লার গল্পের প্রথম খসড়ার নাম, ঠিক করে লেখা অথবা কতদিনে লেখা সেটা জানা যায় না। ১৯৭২ সাল থেকে সত্যজিৎ রায় ফেলুদা লেখার সময় শুরু এবং শেষ হওয়ার দুটো তারিখই দিতে শুরু করেন ।

কাহিনী 
এর কাহিনী গড়ে উঠেছে মুকুল নামে একটি জাতিস্মর বালককে কেন্দ্র করে। সুধীর ধরের ছেলে মুকুল ছয় বছর বয়সে পূর্বজন্মের স্মৃতিচারণ করতে থাকে। সোনার কেল্লার ছবি এঁকে মা-বাবাকে দেখায়। প্যারাসাইকলজিস্ট ডক্টর হাজরা মুকুলকে পরীক্ষা করে মুকুলের সঙ্গে পশ্চিম রাজস্থানে সোনার কেল্লার খোঁজে যেতে রাজি হন। সংবাদটি প্রকাশিত হওয়ার পর বর্মন এবং মন্দার বোস নামে দুজন দুষ্কৃতকারী আসল ডক্টর হাজরাকে পাহাড়ে ফেলে দিয়ে ছলে-কৌশলে মুকুলের বিশ্বাস অর্জন করে। বর্মন ডঃ হাজরার এবং বোস বিশ্বভ্রমণকারীর ছদ্মবেশ ধারণ করে। ইতোমধ্যে সুধীরবাবুর সন্দেহ হয় যে ছেলে মুকুল বিপদে পড়েছে। তিনি ফেলুদার (প্রদোষ মিত্র) সঙ্গে যোগাযোগ করেন। ফেলুদা মাসতুতো ভাই তোপ্‌সেকে (তপেশরঞ্জন মিত্র) নিয়ে যোধপুরে রওনা হয়ে যান। পথে লালমোহন বাবু'র সঙ্গে প্রথম আলাপ হয়। ফেলুদা, তোপ্‌সে এবং লালমোহনবাবু যোধপুরের সার্কিট হাউসে মুকুলের সঙ্গে ছদ্মবেশী ডঃ হাজরা এবং বোসের দেখা পান। বর্মন মুকুলকে সম্মোহন করে জানতে পারে সোনার কেল্লার অবস্থান জয়সলমীরে। ফেলুদাকে সাময়িকভাবে বোকা বানিয়ে বর্মন এবং বোস মুকুলকে নিয়ে জয়সলমীরের উদ্দেশ্যে রওনা হয়। এরপরে ফেলুদা তোপ্‌সে এবং লালমোহনবাবুকে নিয়ে নানা ঘটনা ও বাধা-বিপত্তির মধ্যে রহস্যের সমাধান করেন। আসল ডঃ হাজরার খোঁজ পাওয়া যায়। জয়সলমীরের সোনার কেল্লায় দুষ্কৃতকারী ধরা পড়ে। মুকুলকে ফেলুদা উদ্ধার করে। মুকুলও এই ঘটনাপ্রবাহে পুর্বস্মৃতি ভুলে যায়।

তথ্যসূত্র 

ফেলুদা ধারাবাহিক
বাংলা ভাষার উপন্যাস
আনন্দ পাবলিশার্স প্রাঃ লিঃ এর বই
ভারতের পটভূমিতে উপন্যাস
নেপচুন গ্রহ

নেপচুন সৌরজগতের অষ্টম গ্রহ এবং সূর্য থেকে সবচেয়ে দূরবর্তী গ্রহ যা রোমান সমুদ্র দেবতা নেপচুনের নামে নামাঙ্কিত হয়েছে। নেপচুন পরিধিতে চতুর্থ এবং ভরে তৃতীয় সর্ববৃহৎ গ্রহ;পৃথিবীর ভরের ১৭ গুণ। গ্রহটি প্রতি ১৬৪.৮ বছরে একবার ৩০৩০ AU (৪.৫ মিলিয়ন কিমি; ২.৮ বিলিয়ন মাইল) দূরত্বে সূর্যকে প্রদক্ষিণ করে। ইউরেনাসের কক্ষপথে অপ্রত্যাশিত পরিবর্তন আলেকসিস বুভার্ডকে অনুমান করতে বাধ্য করেছিল যে এর কক্ষপথটি কোনও অজানা গ্রহের দ্বারা মহাকর্ষীয় চঞ্চলতার বিষয়। বোভার্ডের মৃত্যুর পরে নেপচুনের অবস্থানটি তার পর্যবেক্ষণ থেকে স্বাধীনভাবে জন কাউচ অ্যাডামস এবং আরবাইন লে ভারিয়ারের দ্বারা পূর্বাভাস দেওয়া হয়েছিল। পরবর্তীতে নেপচুনকে ২ সেপ্টেম্বর ১৮৪৬ সালে লে টেলিস্কোপ দিয়ে পর্যবেক্ষণ করা হয়। এর বৃহত্তম চাঁদ, ত্রিটন খুব শীঘ্রই আবিষ্কৃত হয়েছিল, যদিও গ্রহের অবশিষ্ট ১৩ টি চাঁদ কোনওটিই বিংশ শতাব্দী পর্যন্ত দূরবীণে পাওয়া যায় নি।

পরিবেশ
এটি অনেকটা ইউরেনাস গ্রহের মতো।

নামকরণ 
পৌরাণিক কাহিনী অনুসারে নেপচুন হল সকল সমুদ্র এবং জলাশয়ের দেবতা। নেপচুন স্যাটার্ন (শনি) এবং অপ্‌সের পুত্র। জুপিটারের (বৃহস্পতি) ভাই এবং অ্যামফিট্রাইটির স্বামী। রাজদণ্ড দেবার জন্যই নেপচুনের প্রতীক "ত্রিশূল"।

উপগ্রহ 
নেপচুনের ১৪টি জানা উপগ্রহ রয়েছে। এরা হলো: 
 ন্যায়আড (Naiad) 
 থ্যালাসা (Thalassa‍) 
 ডেস্পিনা (Despina) 
 গ্যালাটিয়া (Galatea) 
 ল্যারিসা (‍Larissa) 
 প্রোটিয়াস (Proteus) 
 ট্রাইটন (Triton) 
 নেরিড (Nereid) 
 হেলিমিড (Helimede) 
 স্যাও (Sao) 
 ল্যাওমেডিয়া (Laomedia) 
 নেসো (Nesso) 
 স্যামাথ (Psamathe) 
 এস/২০০৪ এন১ (S/2004 N1)

তথ্যসূত্র

 
১৮৪৬০৯২৩
গ্যাস দানব
তুষার দানব
বহিঃস্থ গ্রহ
ইউরেনাস (দ্ব্যর্থতা নিরসন)

ইউরেনাস সূর্যের দিক থেকে অবস্থিত সপ্তম গ্রহ।

ইউরেনাস দ্বারা আরোও বোঝানো যেতে পারেঃ
 ইউরেনাস (পৌরাণিক চরিত্র), গ্রিক পুরাণে বর্ণিত আকাশ ও স্বর্গের আদি দেবতা
 ইউরেনাস (জ্যোতিষশাস্ত্র), ইউরেনাসের জ্যোতিষশাস্ত্র-এর সংশ্লিষ্ট বিষয়গুলো
 অপারেশন ইউরেনাস, স্ট্যালিনগ্রাডের যুদ্ধ জয়ের সফল সোভিয়েত আক্রমণ

সাহিত্যে, টিভি ও চলচ্চিত্রে 
 ইউরেনাস (চলচ্চিত্র), ১৯৯০-এর চলচ্চিত্র
 সেইলর ইউরেনাস, হারুকা তেনখ-এর কোড নাম, সেইলর মুন-এর একটি চরিত্র
 ইউরেনাস, অ্যানিমেটেড টিভি সিরিজের একটি চরিত্র ডাকম্যান
 ইউরেনাস কর্পোরেশন, ১৯৭৪-এর ছবিতে দ্যা গ্রুভ টিউব বিজ্ঞাপিত একটি কর্পোরেশন

আরোও দেখুন 
 ইউরেনিয়াম, একটি রাসায়নিক উপাদান
মায়া (অ্যালবাম)

২০০৪ সালে প্রকাশিত হাবিবের অ্যালবাম।

গানের তালিকা 
 মায়া - ৪.৫৯ - হেলাল
 বন্ধুয়া - ৪.১৭ - কায়া, কুনলে
 দয়া - ৫.৪৪ - হেলাল
 বাউলা - ৪.২০ - কায়া
 মন মজাইয়া - ৪.৩৩ - হেলাল
 সোনা বন্ধে - ৫.০২ - হেলাল
 আসি বলে গেল বন্ধু - ৪.৪৬ - কায়া, কুনলে
 লোকে বলে - ৪.৪০ - কায়া
 সোনা বন্ধে - ৫.২০ - কায়া
 কানাই * ৪.২৮ - কায়া
 Where's My Baby Gone (গানের কথা) - ৪.১৬ - কায়া, কুনলে

তথ্যসূত্র

বাংলা সঙ্গীত অ্যালবাম
ওয়েব সার্ভিস

ওয়েব সার্ভিস হল নেটওয়ার্কে সংযুক্ত বিভিন্ন কম্পিউটারে চালু থাকা বিভিন্ন সফটওয়্যারের মধ্যে আন্তক্রিয়ার একটি ব্যবস্থা। ওয়েব সার্ভিসগুলো সাধারণত সুনির্দিষ্ট স্পেসিফিকেশন অনুসারে প্রকাশিত কিছু ইন্টারফেস। মূলত এটি ওয়েব সার্ভিস ডেসক্রিপশন ল্যাংগুয়েজে লেখা হয়। একটি সফটওয়্যার যখন ওয়েব সার্ভিস গ্রহণ করে তখন আসলে এটি সেরকম একটি ইন্টারফেসে বার্তা পাঠায়। এই বার্তা সোপ (SOAP) প্রটোকল মেনে চলে। সার্ভিসের অনুরোধ কিংবা উত্তর উভয়েই এক্স এম এল এ লেখা হয়।

সাধারণ ওয়েব সার্ভিস

প্রতিনিধিত্বমূলক অবস্থা স্থানান্তর 
২০০০ সালে রয় ফিল্ডিং তার গবেষণাপত্রে প্রথম এর আত্মপ্রকাশ করেন।

REST আর্কিটেকচারাল স্টাইলের ওয়েব পরিষেবাগুলি, RESTful ওয়েব পরিষেবা বলে অভিহিত হয় , যা ইন্টারনেটে কম্পিউটার সিস্টেমগুলির মধ্যে আন্তঃসংযোগ ব্যবস্থা প্রদান করে। RESTful ওয়েব পরিষেবাগুলি অনুরোধকারী সিস্টেমগুলিকে অ্যাক্সেস পেতে এবং ওয়েব সম্পদগুলির পাঠ্যরূপকে একটি অভিন্ন এবং পূর্বনির্ধারিত অবস্থাহীনভাবে ব্যবহার করার অনুমতি দেয়। RESTful ওয়েব সার্ভিসে , কোনো ওয়েব সম্পদের URI তে করা অনুরোধ সবসময় HTML , XML , JSON বা অন্য কোনো রূপে সাড়া পাঠাবে। ওয়েব সম্পদের কোনো পরিবর্তন হলে সেটিও সাড়ায় পাওয়া যায়। HTTP সাড়ার ক্ষেত্রে পদ্ধতিগুলো হচ্ছে GET, POST, PUT, DELETE ।

স্প্রিং কাঠামো ব্যবহার করে এই ধরনের ওয়েব সার্ভিস সহজেই তৈরী করা যায়। Restful ওয়েব সার্ভিস স্প্রিং কাঠামোর MVC স্থাপত্যের অংশ। এছাড়া গ্রাহক সিস্টেম তৈরিতে স্প্রিং কাঠামোর রেস্ট-কাঠামো ব্যবহার করা যায়।

সোয়াগ্গার 
সোয়াগ্গার একটি মুক্ত উৎসের টুল যা প্রতিনিধিত্বমূলক অবস্থা স্থানান্তর ওয়েব সার্ভিসেস পরিকল্পনা , বাস্তবায়ন , ডকুমেন্টেশন এবং গ্রাহকনিরুপনে সহায়তা করে।

এর তিনটি অংশ রয়েছে :

 এডিটর : এটি কোনো ওপেনএপিআই তৈরিতে ব্যবহৃত হয়। এর url : 
 ইউআই : এটির জন্য আপ্লিকেশনে ডিপেন্ডেন্সি সংযুক্তি করতে হয়। springfox-swagger2 ও springfox-swagger-ui । আপ্লিকেশনটি চালু রেখে url খুলতে হবে এইরূপ : http://<host>:<port>/<context root if available>/swagger-ui.html
 হাব : এই এডিটরের একটি দলগত সমন্বয়ের সংস্করণ।

তথ্যসূত্র

বহিঃসংযোগ 
 spring mvc 4 restful web services crud example resttemplate

কম্পিউটার সফটওয়্যার
ওয়েব সেবা
গুজিয়া

গুজিয়া, গুঘরা, পেদাকিয়া, পুরুকিয়া, করঞ্জি, কাজ্জিকায়ালু, সোমাস কিংবা কার্জিকাই () নামেও পরিচিত, একটি মিষ্টি, গভীর-ভাজা পেস্ট্রি যা ভারতীয় উপমহাদেশের একটি জনপ্রিয় মিষ্টান্ন। এই সুস্বাদু খাবারটি হয় সুজি বা ময়দা (সমস্ত উদ্দেশ্যমূলক ময়দা) ব্যবহার করে তৈরি করা হয়, যা মিষ্টি খোয়া (দুধের কঠিন পদার্থ, যাকে মাওয়াও বলা হয়) এবং শুকনো ফলের মিশ্রণে ভরা হয়। এরপরে ডাম্পলিংটিকে একটি খাস্তা গঠন দেওয়ার জন্য ঘিতে ভাজা হয়।

গুজিয়ার প্রাচীনতম উল্লেখটি ১৩শ শতাব্দীর, যখন একটি গুড়-মধুর মিশ্রণ গমের আটা দিয়ে ঢেকে রোদে শুকানো হত। একটি সাধারণ গুজিয়া/পেদাকিয়া তৈরির পদ্ধতিটি সামোসার মতোই, তবে গুজিয়া/পেদাকিয়া দেখতে অনেকটা এমপানদের মতো। অর্ধচন্দ্রের মতো আকৃতির, গুজিয়া বা পেদাকিয়া গ্রেটেড এবং ভাজা শুকনো ফল, খোয়া, গ্রেটেড নারকেল এবং সুজির একটি মিষ্টি মিশ্রণে ভরা হয় যাতে এটি একটি দানাদার জমিন ধার দেয়।

গুজিয়াগুলো ভারতের উত্তরপ্রদেশ, রাজস্থান, গুজরাত এবং বিহার অঞ্চলে বিশেষভাবে জনপ্রিয়, ওখানে হোলি এবং দীপাবলি উৎসবের সময় গুজিয়া প্রস্তুত করা হয়। বিহারে, শুকনোগুলোকে পেডাকিয়া বলা হয় এবং বিশেষত ছটের সময় এই পেডাকিয়া খুব জনপ্রিয়। বিহারে দুই ধরনের পেদকিয়া তৈরি হয়: একটি সুজি/রওয়া (সুজি) দিয়ে এবং আরেকটি খোয়া দিয়ে। সুজি পেদকিয়ায়, সুজিকে ঘি-তে চিনি, বাদাম, এলাচ, কিশমিশ এবং অন্যান্য বাদাম দিয়ে ভাজা হয় এবং তারপর ঘিতে ভাজা হয়। খোয়া পেদকিয়ায়, খাঁটি খোয়া বাদাম এবং চিনির সাথে মেশানো হয় এবং তারপরে ভাজা হয়।

এর অনুরূপ খাবারগুলি ভারতের বেশ কয়েকটি আঞ্চলিক রন্ধনপ্রণালীতে পাওয়া যায়, যেমন গুজরাটে ঘুঘরা (গুজরাটি), মহারাষ্ট্রের করঞ্জি (মারাঠি), তামিলনাড়ুতে সোমাস (তামিল), তেলেঙ্গানার গারিজালু (তেলুগু), কাজ্জিকায়ালু (కజ్జజయకయయాయ অন্ধ্রপ্রদেশ, এবং কর্ণাটকের কার্জিকাই বা কারিগাডুবু (কন্নড়)। এই সমস্ত খাবারগুলো হল গমের আটা দিয়ে তৈরি ভাজা মিষ্টি ডাম্পলিং এবং শুকনো বা আর্দ্র নারকেলের উপাদেয় ভরা।

গোয়াতে, নেভরি বা নিউরিও (বহুবচন নিউরিও) একটি অনুরূপ মিষ্টি যা তাদের উত্সব উপলক্ষে তৈরি করা হয়, যেমন হিন্দুদের জন্য গণেশ চতুর্থী এবং খ্রিস্টানদের জন্য বড়দিন।

আরও দেখুন 
 চন্দ্রকলা (মিষ্টান্ন), অনুরূপ একটি খাদ্যের পদ
 এম্পানাদা, অন্যান্য দেশের অনুরূপ পেস্ট্রি

তথ্যসূত্র

বহিঃসংযোগ 
 ঐতিহ্যবাহী গুজিয়া রেসিপি
 

বাংলাদেশের খাদ্য
মিষ্টান্ন
মিষ্টি
বাংলাদেশী মিষ্টান্ন
বাংলার মিষ্টি
বাংলাদেশী রন্ধনশৈলী
উত্তরপ্রদেশী রন্ধনশৈলী
রাজস্থানী মিষ্টান্ন
মহারাষ্ট্রীয় রন্ধনশৈলী
ভারতীয় মিষ্টান্ন
পনিরের পদ
ভারতীয় রন্ধনশৈলী
ফিজীয় মিষ্টান্ন
নকুলদানা

নকুলদানা একপ্রকারের চিনির মিষ্টি। এটা ছোট ছোট বলের মত দেখতে হয়। সাধারণত পূজার কাজে এটি ব্যবহৃত হয়।
কবে নকুলদানায় জন্ম জানা নেই। তবে কয়েক যুগ আগেই নকুলদানার জন্ম বা প্রচলন বলে ধারণা করা হয়।

প্রস্তুত প্রণালী 
চিনির জল দিয়ে তাতে সোডা মিশিয়ে, সেই সিরার মধ্যে একটা খৈ বা মটর দানা ডুবালে, সেই খৈ বা মটর দানায় চিনির সিরা লেগে এটি তৈরি করা হয়।

তথ্যসূত্র

বহিঃসংযোগ 

বাংলাদেশের খাদ্য
মিষ্টান্ন
মিষ্টি
বাংলাদেশী মিষ্টান্ন
বাংলাদেশী রন্ধনশৈলী
বাংলার মিষ্টি
কনফেকশনারি
নেপালি রন্ধনশৈলী